Ruchi Ghanashyam
ருசி கனஷ்யம் (பிறப்பு 4 ஏப்ரல் 1960) இந்திய வெளியுறவுச் சேவையைச் சேர்ந்த ஒரு இந்திய இராஜதந்திரி ஆவார். தனிப்பட்ட வாழ்க்கை ருசி கனஷ்யம் போபால் பல்கலைக்கழகத்தில் உளவியலில் முதுகலை கலை பட்டம் பெற்றுள்ளார். அவர் இந்திய வெளியுறவுச் சேவையைச் சேர்ந்த அஜம்பூர் ரங்கையா கனஷ்யத்தை மணந்தார். இவர்களுக்கு இரண்டு மகன்கள் உள்ளனர். அவர் ஆகஸ்ட் 1982 இல் இந்திய வெளியுறவு சேவையில் சேர்ந்தார். அவர் டமாஸ்கஸில் உள்ள இந்திய தூதரகத்தில் மூன்றாவது செயலாளராக இருந்தார், அங்கு அவர் அரபு மொழியைக் கற்றுக்கொண்டார். அவர் பிரஸ்ஸல்ஸ், காத்மாண்டு, டமாஸ்கஸ், இஸ்லாமாபாத் பிரிட்டோரியா மற்றும் அக்ரா ஆகிய இடங்களில் உள்ள இந்திய தூதரகங்களில் பணியாற்றியுள்ளார். புது தில்லியில் உள்ள வெளியுறவு அமைச்சகத்தில் ஆகஸ்ட் 2000 முதல் மார்ச் 2004 வரை இயக்குநராக (பாகிஸ்தான்) பணியாற்றியுள்ளார். இதற்கு முன்பு, அவர் பாகிஸ்தானில் உள்ள இந்திய உயர் ஸ்தானிகராலயத்தில் ஆலோசகராக (அரசியல், பத்திரிகை மற்றும் தகவல்) இருந்தார். புதுதில்லியில் வெளியுறவு அமைச்சகத்தின் துணைச் செயலாளராக, அமைச்சகத்தின் ஆடியோ-விஷுவல் விளம்பரத்தை அவர் கையாண்டார். இந்திய இராஜதந்திரிகளை துன்புறுத்துவது வழக்கமானதாக இருந்தபோது இஸ்லாமாபாத்தில் பணியமர்த்தப்பட்ட முதல் இந்திய பெண் இராஜதந்திரி கனஷ்யம் ஆவார். ..